Nferned asentel-agi gar isental niḍen, acku n wala ulac aṭas n wid i xedmen ɣef usentel-agi ladɣa snat-agi n temnaḍin id nextar, rnu ɣur-s nebɣa ad neḥyu isental-agi akken anẓar amek d melmi izuzunen akked iserqas ayen lufanat di tmetti-nneɣ, ad d nawi awal ɣef uzuzen d usarqes, ad nehdar s umata ɣef umgired yellan gar uqcic d teqcict di snat-agi n temnaḍin ,ad d nejmaɛ seg imselɣuyen yessnen, wid meqqren di laɛmar, ɣef userqes d uzuzen gar snat-agi n temnaḍin id nebder yakkan. Acku laɛwayed n zik d isefra-agi akk, bdan ad truḥun tura, mačči aṭas i mazal zuzunen neɣ serqasen lufanat-nsen.